b'\n_START_ARTICLE_\nFree Software Foundation\n_START_PARAGRAPH_\nAng Free Software Foundation (FSF) ay isang di-kumikitang samahan na tinatag noong Oktubre 1985 ni Richard Stallman upang suportahan ang kilusang malayang software (libre na nangangahulugang kalayaan), at partikular ang proyektong GNU._NEWLINE_Ang FSF ang pangunahing organisasyon na nag-iisponsor ng Proyektong GNU. Ang FSF ay tumatanggap ng napakaliit na pampondo mula sa mga korporasyon o mga foundation na nagbibigay-gawad. Umaasa sila sa mga suporta ng mga taong na sumusuporta sa misyon ng FSF na mapanatili, maprotektahan at maisulong ang kalayaan na gamitin, pag-aralan, kopyahin, modipikahin at muling maipamahagi ang software ng kompyuter, at maipagtanggol ang mga karapatan ng mga gumagamit ng Malayang Software._NEWLINE_Pangulo at ama nito si Richard Stallman at si Peter Brown ang tagaganap na patnugot._NEWLINE_Sinulat nila ang GNU General Public License, GNU Lesser General Public License, at GNU Free Documentation License.'